laion/Wikipedia-Exotic huggingface dataset:
רנדי האלטגרן

רנדי האלטגרן (באנגלית: Randy Hultgren; נולד ב-1 במרץ 1966) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הארבעה-עשר של מדינת אילינוי. רנדי האלטגרן נולד בעיירה באילינוי. הוא סיים בית ספר מקומי ולאחר סיומה למד באוניברסיטת בית אל במינסוטה שם למד מדעי המדינה וסיים את התואר בשנת 1988 בהצטיינות. לאחר סיום הלימודים הוא עבר לוושינגטון די. סי. והיה עוזר של דניס הסטרט עד לשנת 1990. בשנת 1990 הוא חזר לאילינוי והחל ללמוד משפטים. בשנת 1991 רנדי האלטגרן התחתן. בשנת 1993 הוא החליט להיכנס לפוליטיקה מקומית כנציג של המפלגה הרפובליקנית של ארצות הברית. בשנת 1998 הוא נבחר לבית הנבחרים של אילינוי. החל משנת 2006 הוא היה חבר סנאט של אילינוי. בשנת 2010 רנדי האלטגרן החליט להתמודד לכהונה בבית הנבחרים של ארצות הברית. הוא נבחר בבחירות הקרובות וכיהן בבית הנבחרים מספר קדנציות עד שהפסיד בשנת 2018 ללורן אנדרווד. בהיותו חבר בית הנבחרים, האלטגרן תמך בהשכלה ביתית, התנגד לחקיקה סביבתית ושינויים בהקשר להתיקון השני לחוקת ארצות הברית. הוא היה בין התומכיו של דונלד טראמפ. רנדי האלטגרן היה תומך בהקצאת משאבים נוספים למחקרים בתחומים שונים. מדיה וקבצים בנושא רנדי האלטגרן בוויקישיתוף רנדי האלטגרן, ברשת החברתית פייסבוק רנדי האלטגרן, ברשת החברתית אקס (טוויטר) רנדי האלטגרן, סרטונים בערוץ היוטיוב רנדי האלטגרן, באתר המדריך הביוגרפי של הקונגרס של ארצות הברית (באנגלית)
Stronger (שיר של סם פלדט)

"Stronger" הוא שיר של התקליטן ההולנדי, סם פלדט, בהשתתפות הזמרת האמריקאית, קשה, שיצא, על ידי הארטפלדט רקורדס, ב-29 בינואר 2021. גרסת מועדונים של השיר יצאה ב-2 באפריל 2021. נכון לאפריל 2024, השיר הושמע למעלה מ-44 מיליון פעמים בספוטיפיי. הווידאו קליפ של השיר, שביום על ידי אנדרו דונוהו, יצא בערוץ היוטיוב של סם פלדט ב-29 בינואר 2021. בווידאו קליפ, ניתן לראות את קשה "מתמודדת עם עצמה במלחמה עד המוות", ופלדט מגלם שופט וקריין, בעודו צופה בקרב. נכון לדצמבר 2021, הווידאו קליפ נצפה למעלה מ-3 מיליון פעמים. מידע על הסינגל "Stronger" באתר מיוזיק בריינז סרטון השיר "Stronger" באתר יוטיוב Aniftos, Rania (29 בינואר 2021). "Kesha Battles Herself in Empowering Sam Feldt Collaboration 'Stronger'". Billboard. ארכיון מ-2021-10-09. נבדק ב-8 באוקטובר 2021. {{cite web}}: (עזרה) Wicks, Natalie (2 באפריל 2021). "Sam Feldt releases Club Mix of 'Stronger' (feat. Kesha)". EDM Unplugged. ארכיון מ-2021-10-09. נבדק ב-8 באוקטובר 2021. {{cite web}}: (עזרה) Stronger (feat. Kesha), 2021-01-29, ארכיון מ-2021-02-07, נבדק ב-2021-12-29 Lavin, Will (30 בינואר 2021). "Kesha teams up with Sam Feldt for powerful new song 'Stronger'". NME. ארכיון מ-2021-10-08. נבדק ב-8 באוקטובר 2021. {{cite web}}: (עזרה) Sam Feldt - Stronger (ft. Kesha) [Official Music Video], ארכיון מ-2021-10-10, נבדק ב-2021-12-29 "Stronger (feat. Kesha) - Single by Sam Feldt". ארכיון מ-2021-10-17. נבדק ב-8 באוקטובר 2021. {{cite web}}: (עזרה) "Sam Feldt feat. Kesha - Stronger(listen to the song, watch the music video)". tophit.ru. ארכיון מ-2021-10-20. נבדק ב-2021-12-29. "Stronger (feat. Kesha) [Frank Walker Remix] - Single". ארכיון מ-2021-11-19. נבדק ב-2021-12-29. "Stronger (feat. Kesha) [Club Mix] - Single by Sam Feldt". ארכיון מ-2021-10-20. נבדק ב-8 באוקטובר 2021. {{cite web}}: (עזרה)
דורי מדיה דרסט

דורי מדיה דרסט הפקות היא חברת יזמות, פיתוח והפקות טלוויזיה, שנוהלה על ידי מפיק הטלוויזיה דני פארן. החברה פועלת מ-1999, וממוקמת בקריית התקשורת נווה אילן. דרסט-הפקות היא חברת ההפקות הישראלית הראשונה שהביאה את ז'אנר הטלנובלות לתעשיית הטלוויזיה הישראלית. החברה יוצרת תוכן מקורי וכן מפיקה מחדש פורמטים בינלאומיים של טלנובלות. דרסט הפקות מפיצה את הפורמטים שלה בעולם באמצעות זרוע ההפצה של דורי מדיה, דורי-מדיה דיסטריביושן. בשנת 2007 הודיעה דורי מדיה גרופ כי הגיעה להסכמה עם דניאל פארן, המנכ"ל ובעל המניות היחיד של פארן הפקות בע"מ, על רכישת 75% ממניות החברה בסכום כולל של 1.6 מיליון דולר. סדרות - "עבודה ערבית" (2007–2013), "נויורק" (2012–2014), "מריו" (2015), "התסריטאי" (2015), "דוקטור ליבי" (2015-2018) "מטומטמת" (2016–2017), "פולמון" (2017), "שבאבניקים" (2017 - רץ), "בת אל הבתולה" (2018-רץ), "פרויקט קליזו" (2018), "שיעור טוב לחיים" (2020-רץ) שעשועונים - "עשינו עסק" (1994–1996), "פחות או יותר" (1994–1996),"הצלצול האמיתי" (2016 - רץ),"הבנים והבנות" (2013 - רץ), "שקזום" (2019). טלנובלות - "לגעת באושר" (2001), "לחיי האהבה" (2002), "החצר" (2003), "משחק החיים" (2003), "אסתי המכוערת" (2003), "מיכאלה" (2004), "טלנובלה בע"מ" (2005), "אלביס, רוזנטל והאישה המסתורית" (2005), "האלופה" (2006–2007, 2009), "בובות" (2007–2008), "אָנדוּ" (2011), "אניגמה" (2013–2014),"פולמון" (2017), בת אל הבתולה (2019),"בעלת החלומות"(2021-רץ),שיעור טוב לחיים" (2020-רץ) סדרות נוער - "האבודה" (2006), "חצויה" (2009–2010), "החולמים" (2011), "גאליס" (2012–2016), "הקלמרים" (2013 - רץ), "הצלצול האמיתי" (2016 - רץ), "אילת" (2018),"תברחו" (2019) ,"אמא מביכה" (2019 - רץ), שיעור טוב לחיים" (2020-רץ) סרטי קולנוע - גאליס - המסע לאסטרה (2014), גאליס - קונקט (2016), הרפסודה (2021) רתם קלינה, דורי מדיה מגדילה אחזקותיה בדרסט-הפקות, באתר nrg‏, 19 בפברואר 2007 לי-אור אברבך, דורי מדיה משתלטת על פארן הפקות, באתר nrg‏, 25 בנובמבר 2007
סרגיי מיכאילוב

סרגיי מיכאילוב (ברוסית: Сергей Анатольевич Михайлов; נולד ב-7 בפברואר 1958) הוא איש עסקים רוסי, מנהיג ארגון הפשע סולנצבסקאיה, שנחשב לאחד הנציגים המשפיעים ביותר של העולם התחתון בשם מיכאס. מעולם לא הורשע על פי אישומים הקשורים לפשע מאורגן. בשנת 1999 נכלל ברשימת המועמדים לפרלמנט הרוסי מהמפלגה הליברל-דמוקרטית של רוסיה בבחירות לדומה הממלכתית ב-1999, אך רישומו כמועמד בוטל בשל אזרחותו היוונית. בשנים 2001–2002, כל מדינות אמנת שנגן, כמו גם ארצות הברית, הונגריה, לטביה ותוניסיה סירבו אשרות כניסה למיכאילוב. השלטונות הצרפתיים הגיבו לבקשתו כי לא יאפשרו לו להיכנס למדינה "מסיבות ביטחוניות". כיום מיכאילוב הוא נשיא חברת המניות המשותפת "בית תיירות מרכזי" (רו'). Sergey Mikhailov, rumafia.net (באנגלית)
מנזר סנט אוטיליין

מנזר סנט אוטיליין (מנזר אוטיליה הקדושה) הוא מנזר בנדיקטיני באמינג שליד ארזינג ואגם אמרזה במחוז לנדסברג, בבוואריה שבגרמניה. זהו בית האם של קהילת סנט אוטיליין. במאה ה-16 נבנתה טירה קטנה באמינג, כולל קפלה המוקדשת לסנט אוטיליה (אוטיליה הקדושה). גם הטירה וגם הקפלה נעשו לפי סגנון הבארוק של המאה ה-17. לאחר מספר חילופי בעלים והריסת חלק ניכר מהטירה בשנת 1884, בשנת 1886 הגיעה האחוזה לרשותו של אנדריאס אמריין, לשעבר בנדיקטיני ממנזר בוירון. הוא ביקש לשלב את אורח החיים הבנדיקטיני עם עיסוק בתחום המיסיון הנוצרי. הוא לא הצליח לממש זאת בקהילת בוירון וביקש לייסד קבוצה עצמאית. לאחר הקמה ברייכנבאך במחוז חם ב-1884, עברה הקהילה לאמינג ב-1887, שם קיבל המנזר את שמו מהקפלה הקיימת של סנט אוטיליה. בשנת 1886/1887 נוסד גימנסיום (בית ספר) לנזירים בנדיקטינים צעירים על שם רבנוס מאורוס. קבוצת המיסיונרים הראשונה מבין חניכי בית הספר נשלחה לאפריקה באותה שנה. בשנת 1895 פרש אנדריאס אמריין מהקהילה, שהפכה אז לכנסייה. בשנת 1902 הועלה סנט אוטיליין למעמד של מנזר. לאחר הקמתם של שלושה מנזרים נוספים, נבחר סנט אוטיליין בשנת 1914 כארכיון קהילת סנט אוטיליין של הקונפדרציה הבנדיקטינית (המיסיונרים הבנדיקטינים). הארכיבר (ארכיונאי) של סנט אוטיליין היה ראש קהילת סנט אוטיליין. המנזר הוציא משלחות לדרום אפריקה, קוריאה וסין. סנט אוטיליין הוגדל בתקופה זו על מנת להכיל את הקהילה המתרחבת, שגדלה לכמעט 400 איש. בשנת 1941 דוכא המנזר על ידי הגסטפו. הנזירים חזרו ב-1945. מאפריל 1945 עד מאי 1948 שימש המנזר כמחנה עקורים ל-5,000 ניצולי מחנות ריכוז. המנזר כלל בית חולים לניצולים שמנהיגם היה ד"ר זלמן גרינברג. אושפזו בו גם ילדים, והוא תפקד גם כסנטוריום. המנזר המשיך לתת חסות לגימנסיום רבנוס מאורוס עד שנת 1973, אז הועברה משימה זו לדיוקסיה של אוגסבורג. שני המוסדות שומרים על קשרים הדוקים מכיוון שחלק מההנהלה וצוות ההוראה של בית הספר הם נזירים בנדיקטינים. כנסיית המנזר, המוקדשת ללב הקדוש, נבנתה בין 1897 ל-1899. הצריח המתומן המחודד שלו, בגובה 75 מטר, נראה למרחק רב. במגדל הפעמונים תלויים שמונה פעמונים, המשמיעים את אחד הצלילים העמוקים ביותר בדרום גרמניה. כנסיית המנזר הנאו-גותית עם שלושת המעברים נחנכה ב-1903. מוזיאון המיסיון, ובו כלי קודש בסגנון אר נובו, מדרום לכנסייה, נפתח בשנת 1911. במהלך השנים נבנו בסנט אוטיליין מתקנים חדשים: בית ספר חדש לגימנסיה רבנוס מאורוס, בתי הארחה, הוצאת ספרים, בתי מלאכה ומבנים לחקלאות וגננות. נורברט ובר (1902–1930) כריסוסטומוס שמיד (1930–1957) סוסו ברכטר (1957–1974) ויקטור יוזף דאמרץ (1975–1977) נוקר וולף (1977–2000) ירמיאס שרדר (2000–2012) וולפגנג אוקסלר (2012–) יוסף סאואר (1877–1950), בישוף המנזר הטריטוריאלי של טוקוון, קדוש מעונה בקוריאה. תומאס ספרייטר (1865–1944), בישוף של הוויקריאט השליח של נאטאל מדיה וקבצים בנושא מנזר סנט אוטיליין בוויקישיתוף אתר האינטרנט הרשמי של מנזר סנט אוטיליין (בגרמנית) אתר נוסף לסנט אוטיליין (בגרמנית) על ניצולי השואה במנזר סנט אוטיליין, באתר יד ושם Grinberg, Emanuella (2018-07-11). "When a Bavarian Monastery Provided a Home to Jewish Refugees". Smithsonian. נבדק ב-2019-01-06. לפי סיפורו של פרופ' דניאל גולד, ניצול שואה ששהה במנזר לאחר השואה, באתר יד ושם Die Glocken der Erzabtei Sankt Ottilien, web.archive.org, ‏23 באוגוסט 2008
קונור גלאגר

קונור ג'ון גלאגר (באנגלית: Conor John Gallagher; נולד ב-6 בפברואר 2000) הוא כדורגלן אנגלי המשחק בעמדת הקשר באתלטיקו מדריד ובנבחרת אנגליה. לאחר ששיחק באפסום איגלס, גלאגר הצטרף לצ'לסי בגיל שמונה. באוקטובר 2018 חתם על חוזה חדש עם צ'לסי עד 2021. ב-2019 זכה בפרס שחקן השנה באקדמיה של צ'לסי לעונת 2018/2019. באוגוסט 2019 חתם על חוזה חדש לשלוש שנים בצ'לסי ועבר בהשאלה לצ'רלטון את'לטיק. ב-14 בינואר 2020 הוא הוחזר על ידי צ'לסי, ולמחרת הוא הצטרף לסוונסי סיטי בהשאלה לשארית העונה. ב-17 בספטמבר 2020 חתם על חוזה חדש לחמש שנים בצ'לסי, והצטרף לווסט ברומיץ' אלביון מהפרמייר ליג בהשאלה לעונת 2020/2021. ב-28 בנובמבר, גלאגר כבש את שערו הראשון עבור אלביון בניצחון 0–1 על שפילד יונייטד. ביולי 2021 הצטרף למועדון הפרמיירליג קריסטל פאלאס בחוזה השאלה לשנה. הוא כבש שני שערים בתיקו 2–2 עם וסטהאם יונייטד ב-28 באוגוסט, שעריו הראשונים עבור פאלאס. עד תחילת דצמבר, היו לקונור שישה שערים ושלושה בישולים עבור קריסטל פאלאס, יותר מכל שחקן פרמייר ליג בגיל 21 ומטה. בסך הכול סיים את עונת ההשאלה שלו בקבוצה עם שמונה שערי ליגה. ב-27 באוגוסט 2022 ערך את הופעת הבכורה שלו בקבוצה הבוגרת של צ’לסי במשחק מול לסטר סיטי שבו ניצחה קבוצתו 1–2, אך הורחק לאחר 28 דקות בלבד כשספג שני כרטיסים צהובים תוך שש דקות. ב-1 באוקטובר כבש שער בכורה בקבוצה, בניצחון 1–2 על קריסטל פאלאס, קבוצתו לשעבר. גלאגר העדיף לשחק בנבחרת אנגליה על פני סקוטלנד ואירלנד, וייצג אותה בנבחרות עד גיל 17, עד גיל 18, עד גיל 19 ועד גיל 20, וזכה בגביע העולם עד גיל 17 של פיפ"א לשנת 2017. ב-8 באוקטובר 2019 קיבל את הזימון הראשון שלו לנבחרת אנגליה עד גיל 21 אנגליה וערך את הופעת הבכורה שלו ב-11 באוקטובר 2019 מול סלובניה שהסתיים בתיקו 2-2. ב-14 בנובמבר 2021 הוא קיבל את הזימון הראשון שלו לנבחרת הבוגרת של אנגליה. למחרת, הוא עלה כמחליף במחצית בניצחון נבחרת אנגליה 0–10 על סן מרינו. נכלל בסגל נבחרת אנגליה למונדיאל 2022 וליורו 2024. הליגה האירופית: 2018/2019 גביע העולם עד גיל 17: 2017 מדיה וקבצים בנושא קונור גלאגר בוויקישיתוף קונור גלאגר, ברשת החברתית אינסטגרם קונור גלאגר, באתר Transfermarkt קונור גלאגר, באתר Soccerway קונור גלאגר, באתר BDFutbol קונור גלאגר, באתר WorldFootball.net קונור גלאגר, באתר National Football Teams קונור גלאגר, באתר FootballDatabase.eu קונור גלאגר, באתר ESPN "Gallagher aiming to emulate 'idol' Lampard". BBC Sport (באנגלית בריטית). נבדק ב-2021-12-29. Swansea City seal Conor Gallagher loan signing | Swansea, www.swanseacity.com (באנגלית) Gallagher signs new deal and completes Premier League loan | Official Site | Chelsea Football Club, ChelseaFC "Chelsea's Gallagher joins Palace on loan". BBC Sport (באנגלית בריטית). נבדק ב-2021-12-29. "What does future hold for Gallagher?". BBC Sport (באנגלית בריטית). נבדק ב-2021-12-29. England squad named for FIFA World Cup Qatar 2022, באתר הרשמי של התאחדות הכדורגל האנגלית, 10 בנובמבר 2022 (באנגלית) Eze & Wharton named in England squad for Euro 2024, BBC Sport. 6 June 2024
יעקב פוליאקוב

יעקב פוליאקוב (ברוסית: Я́ков Соломо́нович Поляко́в;‏ נולד ב-1832, בדוברובנו, מחוז-משנה אורשה, מחוז מוגילב (כיום – מחוז משנה דוברובנה במחוז ויטבסק) ונפטר ב-1909, בביאריץ, צרפת) היה בנקאי, יזם, סוחר ונדבן יהודי-רוסי ידוע, מבני משפחת פוליאקוב. אחיהם של איש העסקים שמואל פוליאקוב והבנקאי לזר פוליאקוב. פוליאקוב נולד ב-1832 למשפחה אמידה. אביו היה הסוחר שלמה פוליאקוב ואמו זלטה רבינוביץ' (פוליאקוב). בין השנים 1860–1864 עבד בעסק של אביו. בין השנים 1864–1869 היה רשום כסוחר של הגילדה הראשונה באורשה. ב-16 בנובמבר 1868, על פי החלטה של לשכת האוצר של פלך יקטרינוסלב, הוא נרשם לגילדה הראשונה של סוחרי טגנרוג, ועד מהרה פתח בית מסחר ומשרד של חברת ספנות, ולאחר מכן הקים את בנק דונסקוי. מימן את בניית מתחם תחנת הרכבת בטגנרוג. לימים הפך למייסד שותף ובעלים משותף של הבנקים אזובסקו-דונסקוגו ופטרבורגסקו-אזובסקו ושל חברת הספנות אזוב, וכן עסק בבניית מסילות ברזל ברוסיה ומחוצה לה. הוא היה יושב ראש אגודת הצלב האדום טגנרוג, בנה את בית החריצות ובית ספר יהודי בטגנרוג. הוא היה סגן הנשיא של החברה היהודית להתיישבות. בשנות התשעים רכש זיכיון להקמת בנק בפרס. בשנת 1902 בנק זה נקרא "בנק החשבונאות וההלוואות של פרס". הבנק היה אחד מגורמי ההשפעה העיקריים של רוסיה בפרס. בסוף המאה ה-19 ובתחילת המאה ה-20 ספג פוליאקוב הפסדים כלכליים כבדים במהלך המשבר הפיננסי, ואיבד במידה רבה את השפעתו. בשנת 1885 קיבל דרגה אזרחית "Active State Councillor" (תת-אלוף בשרות האזרחי) המקנה השתייכות למעמד אצולה המועבר בירושה. בשנת 1900 קיבל דרגה אזרחית "Privy Councillor" (אלוף בשרות האזרחי). בשל יהדותו, פוליאקוב סורב להיכלל בספר האצולה של הפלך בו התגורר, לכן, בתמיכת שר המשפטים ובעזרת שוחד משמעותי, הצליח להרשם בספר האצולה של קוזאקים מהדון. על פעילותו הציבורית והכלכלית הוענקו לו עיטורים של האימפריה הרוסית ופרס: אות המסדר אנה הקדושה, דרגה 1, אות מסדר סטניסלב הקדוש, דרגה 3 ודרגה 1, אות מסדר ולדימיר הקדוש, דרגה 3 ואות מסדר האריה והשמש, דרגה 1. היה נשוי פעמיים. אשתו הראשונה חסיה-מירה. לזוג נולדו שלושה ילדים: משה, לזר ואליזבט (ילנה) (רפאלוביץ'). אשתו השנייה, עמליה (מלכה) (בתו של יוסף הירשמן מקולדיגה) (1877–1948). לזוג נולדו חמישה ילדים: לובה-מאשה, אנה (רובינשטיין), שמואל (סמואיל), איזבאל (לנדאו) ובוריס. Кукушин В. С. История архитектуры Нижнего Дона и Приазовья. — Ростов-на-Дону: ГинГо, 1996. Поляков Яков Соломонович История российской благотворительности в документах Российского государственного исторического архива Поляковы — на сайте Донской временник Яков Соломонович Поляков — на сайте Еврейский мемориал
קפיצה (פירושונים)

קפיצה היא תנועה שמבצע אורגניזם או מערכת מכנית (רובוט) הנמצאים על הקרקע, שבמהלכה כל גופם מתקדם באוויר במסלול בליסטי. האם התכוונתם ל... ספורט: קפיצה לגובה קפיצה לרוחק קפיצה למים קפיצה למים מגובה קפיצת בסיס קפיצה משולשת קפיצה במוט קפיצות סקי קפיצת באנג'י קפיצה מהמקום פארקור טרמפולינה (התעמלות) קפיצות ראווה משחק: קפיצה בחבל – ראו דלגית קפיצה בגומי – ראו גומי (משחק ילדים) אחר: הר הקפיצה (הר קדומים) – הר בהרי נצרת שמקור שמו במסורת המייחסת לישו קפיצה ממנו קפיצת הירדמות – סוג של הפרעת שינה הקפיצה הגדולה קדימה – תוכנית רפורמה נרחבת ברפובליקה העממית של סין בשנים 1958–1960, שנכשלה והביאה לתוצאות הרות אסון קפיצת אמונה (אנ') – האמנה בדבר ללא תלות בגבולות ההיגיון או הידיעה קפיצת הדרך – במיתולוגיה היהודית, מעבר מהיר ביותר ממקום למקום בדרך נס פיוטר קָפּיצה – פיזיקאי סובייטי, ממגלי התופעה של נוזל-על
בר זומר

בר זוֹמֶר (נולדה ב-17 בנובמבר 1993) היא דוגמנית, פרזנטורית, אשת עסקים ושחקנית ישראלית. זומר נולדה וגדלה בעיר חיפה, להוריה מרים (מירי) זומר ואיתמר זומר. משפחתה ממוצא רומני והונגרי. היא בת הזקונים לאחר שתי אחיותיה גדולות - הדוגמנית ומשתתפת תוכנית המציאות "הקבוצה" מורן זומר וטל זומר. כשזומר הייתה בת 16, אמה חלתה במחלת הסרטן. למדה בבית הספר היסודי תל-חי ובתיכון עירוני ג' שבעיר הולדתה, בו למדה במגמת פסיכולוגיה, כלכלה ותקשורת. ב-2011 התגייסה לצה"ל ואת שירותה עשתה כמש"קית ת"ש בבסיס מרכז תחמושת צפון נימרה בצומת גולני של חיל החימוש. לאחר סיום שירותה הצבאי, החלה את דרכה בעולם הדוגמנות, כשהשתתפה בקמפיין ישראלי לקוקה-קולה. לאחר מכן, שימשה כפרזנטורית למותגים ישראלים כגון רשת האופנה הישראלית "TNT", רשת התכשיטים הישראלית "מגנוליה", רשת הטיפוח הישראלית "April", ומותגי ההלבשה התחתונה ובגדי הים הישראלים: "Femina", "Expose - Swim& Under", ו-"Fix". זומר הופיעה גם על שערים של כתבי עת ישראלים כגון "7 לילות", "את", "מנטה", "בלייזר" ו"זמנים מודרניים". נכון ל-2021 זומר לומדת לתואר במנהל עסקים באוניברסיטה הפתוחה. בשנת 2017 התמודדה בעונה השמינית בתוכנית המציאות הישראלית "הישרדות פאלאוון" בערוץ 2 של רשת. היא הודחה מהמשחק שמינית ונהייתה למושבעת הראשונה, אף על פי שלא הצליחה להגיע לאיחוד. בשנת 2022 התמודדה בעונה השמינית המחודשת של תוכנית המציאות "רוקדים עם כוכבים" בקשת 12, אך נאלצה לפרוש לאחר ההדחה השמינית, עקב פציעה חמורה. החל מ-2022 משתתפת בתוכנית המציאות "נינג'ה ישראל" כ"כתבת שטח". בשנת 2023 גילמה את הדמות אפי בעונה החמישית של סדרת הטלוויזיה "זיגי" ושיחקה בסרט "לרוץ על החול". בשנת 2020, בזמן מגפת הקורונה בישראל, הקימה את העסק הראשון שלה - מותג הטיפוח והקוסמטיקה "Barbiz". היא משמשת כבעלים וכפרזנטורית של המותג. ב-2022 החל מותג הטיפוח של זומר להימכר ברשתות סופר פארם. זומר נכללה ברשימת "פורבס 30Under30" של כתב העת "פורבס ישראל" לשנת 2022. באוגוסט 2019 נישאה לאביב כהן. ביולי 2023 נולדה בתם. מדיה וקבצים בנושא בר זומר בוויקישיתוף אתר האינטרנט הרשמי של Barbiz בר זומר, ברשת החברתית אינסטגרם בר זומר, במיזם "אישים" לתיעוד היצירה הישראלית בר זומר, במסד הנתונים הקולנועיים IMDb (באנגלית) בר זומר, באתר "אידיבי", מאגר הידע העברי לקולנוע ישראלי ועולמי בר זומר ברשימת "פורבס 30Under30" לשנת 2022, באתר פורבס ישראל יפעת הללי אברהם, ‏אני לא מהנשים שרוצות להסתיר, באתר ‏מאקו‏, 7 במרץ 2024 "אף פעם לא דיברתי על השנים שהפכו את חיי": בר זומר על הטלטלה המשפחתית שעברה | TMI, באתר https://tmi.maariv.co.il יפעת הללי אברהם, ‏הגיע הזמן: תכירו את אחות של בר זומר, באתר ‏מאקו‏, 2 בדצמבר 2021 היינו בהלם כשגילינו מאיפה השמלה היפה הזאת של בר זומר | Fashion Forward | אופנה, באתר fashionforward, ‏2020-11-18 יערה יעקב, מיני בר, באתר "ידיעות אחרונות", 3 במרץ 2020 אסי טוחן, בר זומר מול המראה: "היום הרבה יותר קשה להצליח באינסטגרם", באתר ynet, 4 במאי 2021 אסי טוחן, בר זומר מול המראה: "היום הרבה יותר קשה להצליח באינסטגרם", באתר ynet, 4 במאי 2021 יוני פרוים, בר זומר: "ניסו להדביק לי תדמית של בלונדינית טיפשה, הוכחתי שאני לא", במדור "פנאי פלוס" באתר ynet‏, 5 בינואר 2022 נועה רחמים, ‏אסי עזר חוטף אש על הליהוק של בר זומר ל"נינג'ה ישראל": "כל היום מסדר ג'ובים לחברים", באתר מעריב אונליין, 10 בינואר 2023 Barbiz | Shop Bar Zomer Cosmetic Products, Barbiz אביגיל בנס, Forbes 30 Under 30 2022, Forbes Israel, ‏14 במרץ 2022 בר זגה, מקודשת: בר זומר התחתנה, במדור "פנאי פלוס" באתר ynet‏, 30 באוגוסט 2019
ליגבוינו

ליגבוינו (שם מדעי: Ligabueino) הוא סוג של דינוזאור תרופוד ממשפחת הנואזאוריים שהתקיים באמריקה הדרומית של הקרטיקון התחתון שלפני 125 מיליון שנה מזמננו. הסוג תואר ב-1996 בידי החוקר הארגנטינאי חוסה בונפרטה כשמשמעות שמו היא: "הקטן של גיאנקרלו ליגבוי (אנ')". ליגבוי היה פוליטיקאי ורופא איטלקי, אשר חפר לראשונה את עצמותיו. הדינוזאור ידוע מדגימות מקוטעות מתצורות לה אמרגה (אנ'), במחוז נאוקן, ארגנטינה בהם התגלו מספר חוליות שכנראה השתייכו לפרט צעיר באורך 75 ס"מ. מרבית החוקרים כיום מסווגים את הדינוזאור לשייך לנואזאוריים, אשר רבים מהם התפתחו באמריקה הדרומית. עם זאת חלק רואים בו סוג קדום יותר מהעל-משפחה אבליזאורים. ליגבוינו, באתר GBIF (באנגלית) Carrano, M.T., Loewen, M.A. and Sertic, J.J.W. (2011). "New Materials of Masiakasaurus knopfleri Sampson, Carrano, and Forster, 2001, and Implications for the Morphology of the Noasauridae (Theropoda: Ceratosauria). Smithsonian Contributions to Paleobiology, 95: 53pp
קיואג'רה

קיואג'רה (שם מדעי: Caiuajara) הוא סוג של פטרוזאור ממשפחת הטפג'ריים שהתקיים במשך הקרטיקון העליון שלפני 85 מיליון שנה בברזיל. סוג זה התגלה בידי פועלים ב-1971 במדינת פרנה בברזיל בשדה פתוח ואלה הובאו ב-2011 לקהילה המדעית. הממצאים של הפטרוזאור כללו שרידי עצמות רבות שהשתמרו בצורתם ולא נדחסו לאבן החול בה נקברו ורק שלדים בודדים היו מפורקים. ככל הנראה השרידים היו של פטרוזאורים צעירים, אשר לא פיתחו את הגולגולות הבולטות של הבוגרים. סוג זה תואר ב-2014 למדע בידי קבוצת חוקרים ביניהם: פאולו מנזיג (Paulo Manzig), אלכסנדר קלנר (Alexander Kellner) ועוד. שם הסוג ניתן על הקבוצה: "Caiuá Group", אשר חקרה את הממצאים והסיומת "ג'רה" - קיצור של טפיג'רה, קרוב משפחתו. פטרוזאור זה היה בעל מוטת כנפיים של 2.35 מטרים והיה בעל "קסדה" דמוית-סנפיר מעל הגולגולת, מה שכנראה שימש לתצוגות חברתיות או לאיזון. אף שבעבר סברו שבני המשפחה היו שוכני חופים, למעשה הוא התקיים במדבר ופרטים רבים נהרגו, עקב שיטפון מסופות מעל אגמים קדומים, אשר העיפו פרטים רבים (בעיקר צעירים) לתוך האגם. לא ברור ממה ניזון הפטרוזאור, אף שמניחים שהיה צמחוני. מדיה וקבצים בנושא קיואג'רה בוויקישיתוף קיואג'רה, באתר האנציקלופדיה של החיים (באנגלית) קיואג'רה, באתר GBIF (באנגלית)
פרס מיגל דה סרוואנטס

פרס מיגל דה סרוואנטס (בספרדית: Premio de Literatura en Lengua Castellana Miguel de Cervantes) הוא פרס ספרותי ספרדי שמוענק כל שנה עבור הישג בספרות בשפה הספרדית. הפרס מוענק החל משנת 1975 בגובה של 125 אלף יורו. אקדמיות לשפה הספרדית של המדינות דוברי ספרדית יכולות להציע מועמדים והחלטה מתקבלת על ידי משרד התרבות של ספרד. רק בשנת 1979 הפרס הוענק לשני סופרים. שלוש סופרים בנוסף לפרס זה קיבלו גם פרס נובל לספרות: אוקטביו פס (1981 ו-1990), מריו ורגס יוסה (1994 ו-2010) וקמילו חוסה סלה (1989 ו-1995). נציגי ספרד זכו בפרס 24 פעמים. מדיה וקבצים בנושא פרס מיגל דה סרוואנטס בוויקישיתוף אתר האינטרנט הרשמי של פרס מיגל דה סרוואנטס (בספרדית) פרס מיגל דה סרוואנטס, באתר אנציקלופדיה בריטניקה (באנגלית) הוענקו שני פרסים
בראם

בראם (באנגלית: Brum) היא סדרת טלוויזיה בריטית לילדים, אשר נוצרה על ידי פרנק ביטי ואן ווד והופקה על ידי Ragdoll Productions. הסדרה שודרה במקור בבריטניה בערוץ BBC One, החל מ-26 בספטמבר 1991 עד 4 בנובמבר 2002. בישראל הסדרה שודרה בדיבוב עברי בערוץ הופ! בשנת 2004. לסדרה הופקו שלוש עונות ו-66 פרקים באורך 10 דקות. בשנת 2016 הופקה לסדרה התחייה ב-Computer-generated Imagery על ידי DHX Media. הסדרה עוקבת אחר מכונית קטנה וגיבורה בשם בראם, הנוסע בכל פרק בכוחות עצמו, נקלע להרפתקאות ותמיד מציל את תושבי העיר משודדים ומפגעים שונים. בגרסה המקורית של הסדרה, הקריינות בשתי העונות הראשונות נעשו על ידי טויה וילקוקס, אשר גם דיבבה את כל הדמויות. בעונה השלישית והאחרונה הדמויות לא דיברו, אך נשארה הקריינות שנעשתה על ידי טום רייט ושרה וויצ'ל. בדיבוב העברי קריינו את הסדרה איל כהן וספיר דרמון, כאשר האחרונה גם ביצעה את שיר הסיום בשיתוף עמי מנדלמן. הדיבוב העברי בוים על ידי חיים אדן, והופק על ידי איילת צ'ינסקי בווידאופילם אינטרנשיונל. מדיה וקבצים בנושא בראם בוויקישיתוף "בראם", במסד הנתונים הקולנועיים IMDb (באנגלית) בראם, במיזם "אישים" לתיעוד היצירה הישראלית
גיגנטוזאורוס

גיגנטוזאורוס (שם מדעי: Gigantosaurus; מילולית: "לטאה ענקית", בעל שם דומה לתרופוד טורף ענק) הוא סוג של דינוזאור מקבוצת הזאורופודים שהתקיים ביורה העליון באנגליה. הסוג הוגדר בידי החוקר הארי סיילי ב-1869 והוא כולל מין יחיד - Gigantosaurus megalonyx, שפירושו: "טופר ענק" (שם אותו חולק עם העצלן הקרקע מגלוניקס). הזאורופוד לא קיבל קבוצה שיוכית אך ישנם חוקרים שהניחו שהוא קרוב לדמויי דיפלודוקיים. הגיגנטוזאורוס נחפר בתצורות אבני חול בקרבת חוף היורה, בקיימברידג'שייר, אנגליה. השרידים שלו (שהגיעו ממספר מקורות), כללו חוליות זנב, גלילים של מפרקי אצבעות, זרועות ושוקיים ושכבה של אוסטאודרם ששימשה להגנה. עם זאת כיום מתייחסים לסוג זה כסוג מבוטל עקב דמיון גדול לזאורופודים קרובים כמו הפלורוזאורוס (פרידריך פון הואנה) והאורניתופסיס (ריצ'רד ליידקר). מספר ממצאים שלו הועברו לסוגי זאורופודים אחרים כמו: טורניאריה, ג'ננסיה ובארוזאורוס. F. v. Huene. 1909. Skizze zu einer Systematik und Stammesgeschichte der Dinosaurier [Sketch of the systematics and origins of the dinosaurs]. Centralblatt für Mineralogie, Geologie und Paläontologie 1909:12-22 Lydekker, R. (1888). Catalogue of the Fossil Reptilia and Amphibia in the British Museum (Natural History). Part I. Containing the Orders Ornithosauria, Crocodilia, Dinosauria, Squamata, Rhynchocephalia, and Proterosauria. British Museum (Natural History):London, 1-309.
רועי קייס

רועי קייס (נולד ב-2 באוקטובר 1987) הוא עיתונאי ישראלי המשמש כראש תחום לענייני ערבים בערוץ כאן 11. בעבר היה כתב החדשות ב-ynet. רועי קייס נולד וגדל בתל אביב-יפו. בבית הספר התיכון הגימנסיה העברית "הרצליה" למד 5 יחידות ערבית, ואת שירותו הצבאי עשה ביחידת חצב. לאחר סיום השירות הצבאי ב-2009, הצטרף ל-ynet, שם שימש כקשב כללי וקשב לענייני העולם הערבי. באותה שנה החל ללמוד בבית הספר לעיתונאות ולתקשורת כותרת, הנמצא כיום בקמפוס של אוניברסיטת תל אביב, ובמקביל היה סטודנט להיסטוריה של המזרח התיכון באותה האוניברסיטה בין השנים 2009 ל-2012. בתחילת 2012 מונה לכתב לענייני העולם הערבי ב-ynet, במקום רועי נחמיאס. ב-2017 עבר קייס לדסק לענייני ערבים בערוץ כאן 11. בשלהי חודש יוני 2023 נישא לשיר שנאפ. רועי קייס, ברשת החברתית פייסבוק רועי קייס, ברשת החברתית אקס (טוויטר) כתבות של רועי קייס באתר ynet רועי קייס בריאיון לכסית אלעד מן, עדיין לא מספיק השתחררנו מהתפיסה שהכל איכשהו קשור אלינו, באתר העין השביעית, 21 ביוני 2020 מערכת כסית, רועי קייס: "הערבים מתעסקים באיך לגמור ת'חודש, לא בנו" (וידאו) - כסית אלכסנדר כץ, אחרי 8 שנים: רועי קייס עוזב את ynet - לטובת התאגיד, באתר אייס, 13 בנובמבר 2017 מאת גלעד כרמלי, בוגר שלי מוצלח, באתר טיים אאוט, ‏18 במאי 2016